CELEX: 32021D0609(03)
Language: lt
Date: 2021-06-08 00:00:00
Title: Komisijos įgyvendinimo sprendimas 2021 m. birželio 8 d. kuriuo pagal Europos Parlamento ir Tarybos reglamentą (ES) Nr. 251/2014 sudaromas saugomų geografinių nuorodų, dėl kurių pagal Europos Parlamento ir Tarybos reglamento (ES) 2019/1753 2 straipsnį turi būti teikiamos tarptautinės registracijos paraiškos, sąrašas 2021/C 219 I/04

2021 6 9   
               
               
                  LT
               
               
                  Europos Sąjungos oficialusis leidinys
               
               
                  CI 219/9
               
            
         KOMISIJOS ĮGYVENDINIMO SPRENDIMAS
         2021 m. birželio 8 d.
         kuriuo pagal Europos Parlamento ir Tarybos reglamentą (ES) Nr. 251/2014 sudaromas saugomų geografinių nuorodų, dėl kurių pagal Europos Parlamento ir Tarybos reglamento (ES) 2019/1753 2 straipsnį turi būti teikiamos tarptautinės registracijos paraiškos, sąrašas
         (2021/C 219 I/04)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. spalio 23 d. Europos Parlamento ir Tarybos reglamentą (ES) 2019/1753 dėl Sąjungos veiksmų prisijungus prie Lisabonos susitarimo dėl kilmės vietos nuorodų ir geografinių nuorodų Ženevos akto (1), ypač į jo 2 straipsnio 3 dalį,
         kadangi:
         
                     (1)
                  
                  
                     Lisabonos susitarimo dėl kilmės vietos nuorodų ir geografinių nuorodų Ženevos aktas (2) (toliau – Ženevos aktas) yra tarptautinis susitarimas, pagal kurį Susitariančiosios Šalys įgyvendina kilmės vietos nuorodų ir geografinių nuorodų abipusės apsaugos sistemą;
                  
               
                     (2)
                  
                  
                     priėmus Tarybos sprendimą (ES) 2019/1754 (3) dėl Sąjungos prisijungimo prie Ženevos akto, 2019 m. lapkričio 26 d. Sąjunga deponavo prisijungimo prie Ženevos akto dokumentą. Sąjungos prisijungimas prie Ženevos akto įsigaliojo 2020 m. vasario 26 d. Sąjunga buvo penktoji prie Ženevos akto prisijungianti Susitariančioji Šalis, todėl Ženevos aktas pagal jo 29 straipsnio 2 dalį įsigaliojo tą pačią dieną;
                  
               
                     (3)
                  
                  
                     pagal Ženevos akto 5 straipsnio 1 ir 2 dalis, kiekvienos Ženevos akto Susitariančiosios Šalies kompetentingos institucijos gali teikti kilmės vietos nuorodų ar geografinių nuorodų tarptautinės registracijos paraiškas Pasaulinės intelektinės nuosavybės organizacijos Tarptautiniam biurui, kuris jas įregistruoja Tarptautiniame registre. Pagal Ženevos akto 9 straipsnį, atlikusios konkrečią tikrinimo procedūrą ir atsižvelgdamos į jos rezultatus kitos Susitariančiosios Šalys gali nuspręsti, ar tai kilmės vietos nuorodai arba geografinei nuorodai suteikti apsaugą savo teritorijoje;
                  
               
                     (4)
                  
                  
                     remiantis Reglamento (ES) 2019/1753 1 straipsnio 2 dalimi, tame reglamente ir pagal jį priimtuose aktuose terminas „geografinės nuorodos“ apima geografines nuorodas, kaip apibrėžta Europos Parlamento ir Tarybos reglamente (ES) Nr. 251/2014 (4);
                  
               
                     (5)
                  
                  
                     remiantis Reglamento (ES) 2019/1753 2 straipsnio 1 dalimi, Sąjungai prisijungus prie Ženevos akto, o vėliau – reguliariai, Komisijai kaip Sąjungos kompetentingai institucijai suteikiami įgaliojimai Tarptautiniam biurui teikti Sąjungos kilmės vietos nuorodų ir geografinių nuorodų tarptautinės registracijos paraiškas;
                  
               
                     (6)
                  
                  
                     2020 m. rugsėjo–gruodžio mėn. valstybės narės pagal Reglamento (ES) 2019/1753 2 straipsnio 2 dalį Komisijai pateikė 2 prašymus Tarptautiniame registre registruoti jų teritorijų kilmės geografines nuorodas, kurios yra saugomos pagal Reglamentą (ES) Nr. 251/2014;
                  
               
                     (7)
                  
                  
                     dėl pavadinimų, saugomų pagal Reglamentą (ES) Nr. 251/2014 kaip geografinės nuorodos, turėtų būti teikiamos jų, kaip geografinių nuorodų, registravimo Tarptautiniame registre paraiškos;
                  
               
                     (8)
                  
                  
                     todėl turėtų būti sudarytas valstybių narių teritorijos kilmės geografinių nuorodų, kurios Sąjungoje saugomos pagal Reglamentą (ES) Nr. 251/2014 ir dėl kurių valstybės narės Komisijos prašo pateikti tarptautinės registracijos paraiškas, sąrašas;
                  
               
                     (9)
                  
                  
                     šiame sprendime nustatytos priemonės atitinka Aromatizuotų vyno produktų komiteto nuomonę,
                  
               NUSPRENDĖ:
         
            Vienintelis straipsnis
            Šio sprendimo priede pateikiamas pagal Reglamentą (ES) Nr. 251/2014 sudarytas saugomų geografinių nuorodų, dėl kurių Komisija turi pateikti tarptautinės registracijos paraiškas, sąrašas.
         
         
            Priimta Briuselyje 2021 m. birželio 8 d.
            
               
                  Komisijos vardu
               
               Janusz WOJCIECHOWSKI
               
                  Komisijos narys
               
            
         
         
            (1)  OL L 271, 2019 10 24, p. 1.
         
            (2)  OL L 271, 2019 10 24, p. 15.
         
            (3)  2019 m. spalio 7 d. Tarybos sprendimas (ES) 2019/1754 dėl Europos Sąjungos prisijungimo prie Lisabonos susitarimo dėl kilmės vietos nuorodų ir geografinių nuorodų Ženevos akto (OL L 271, 2019 10 24, p. 12).
         
            (4)  2014 m. vasario 26 d. Europos Parlamento ir Tarybos reglamentas (ES) Nr. 251/2014 dėl aromatizuotų vyno produktų apibrėžties, aprašymo, pateikimo, ženklinimo ir geografinių nuorodų apsaugos, kuriuo panaikinamas Tarybos reglamentas (EEB) Nr. 1601/91 (OL L 84, 2014 3 20, p. 14).
      
      
         
            PRIEDAS
            
               Geografinių nuorodų,
               saugomų Sąjungoje pagal Reglamentą (ES) Nr. 251/2014 (geografinės nuorodos), dėl kurių pagal Reglamento (ES) 2019/1753 2 straipsnį turi būti teikiamos tarptautinės registracijos paraiškos, sąrašas
            
            
               Ispanija
            
            
                        —
                     
                     
                        Vino Naranja del Condado de Huelva (GN)
                     
                  
               Italija
            
            
                        —
                     
                     
                        Vermut di Torino / Vermouth di Torino (GN)